Reedel on  Huvitaja saatekülaline tööpsühholoog Taimi Elenurm, kes räägib, kuidas pidada töövestlust, kohanemisvestlust, arenguvestlust, motivatsioonivestlust ning lahkumisvestlust nii, et mõlemad pooled oleksid rahul. Tarbijarubriigis uurime, kas on võimalik raha tagasi nõuda, kui mulle teater, kontsert või raamat ei meeldi.        Runebergi kook    250 g küpsetusmargariini, 3 dl suhkrut, 4  muna, 4 dl piparkoogipuru, 60 g mandlipuru, 1,5 tl küpsetuspulbrit, 1 dl koort või piima või õunamahla (1 dl vaarikakeedist). Kaunistamiseks 1 dl vaarikakeedist ja tuhksuhkruglasuuri.    Määri koogivorm margariiniga ja raputa üle jahuga. Ahju temperatuur peab olema 150 kraadi. Purusta piparkoogid taignarulliga kilekotis või tee seda köögikombainiga. Vahusta rasvaine ja suhkur heledaks vahuks. Lisa munad kloppides ühekaupa segule. Sega piparkoogipuru, mandlipuru, jahu ja küpsetuspulbri ning lisa  selle segu taignale. Lõpuks lisa vedelik.    Kalla taigen vormi ja ühtlusta koogi pind. Kui on soov koogi sees kasutada keedist, tuleks seda panna juba nüüd taigna peale väikeste kuhjakestena. Küpseta kooki ahju allosas tunni jagu. Proovi küpsetamise ajal küpsust tikuga.    Võta ahjust, jahuta veidi ja pööra siis kook vaagnale ringi. Tõsta koogile võrdsete vahemike tagant vaarikakeedise kuhjakesi ja ümbritse keediselaigud tuhksuhkruglasuuriga. Seda saab Soomes osta kauplusest, kuid meil  tuleks ise valmistada, lisades tuhksuhkrusse veidi vett ja munavalget (1/2 munavalget 1/2 väikese paki tuhksuhkru kohta).